CELEX: 31994R3143
Language: el
Date: 1994-12-21 00:00:00
Title: ΚΑΝΟΝΙΣΜΟΣ (ΕΚ) αριθ. 3143/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 548/94 για λεπτομέρειες εφαρμογής του κανονισμού (ΕΚ) αριθ. 287/94 του Συμβουλίου για την πρόβλεψη ειδικών μέτρων για την εισαγωγή ελαιολάδου καταγωγής Τυνησίας

Avis juridique important

|

31994R3143

ΚΑΝΟΝΙΣΜΟΣ (ΕΚ) αριθ. 3143/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 548/94 για λεπτομέρειες εφαρμογής του κανονισμού (ΕΚ) αριθ. 287/94 του Συμβουλίου για την πρόβλεψη ειδικών μέτρων για την εισαγωγή ελαιολάδου καταγωγής Τυνησίας  

Επίσημη Εφημερίδα αριθ. L 332 της 22/12/1994 σ. 0016 - 0016 Φινλανδική ειδική έκδοση: Κεφάλαιο 3 τόμος 64 σ. 0113  Σουηδική ειδική έκδοση: Κεφάλαιο 3 τόμος 64 σ. 0113 

ΚΑΝΟΝΙΣΜΟΣ (ΕΚ) αριθ. 3143/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 548/94 για λεπτομέρειες εφαρμογής του κανονισμού (ΕΚ) αριθ. 287/94 του Συμβουλίου για την πρόβλεψη ειδικών μέτρων για την εισαγωγή  ελαιολάδου καταγωγής ΤυνησίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΚ) αριθ. 287/94 του Συμβουλίου της 7ης Φεβρουαρίου 1994 για την πρόβλεψη ειδικών μέτρων για την εισαγωγή ελαιολάδου καταγωγής Τυνησίας (1), και ιδίως το άρθρο 3,  Εκτιμώντας:  ότι ο κανονισμός (ΕΚ) αριθ. 548/94 της Επιτροπής (2) καθορίζει το ρυθμό εισαγωγών ελαιολάδου καταγωγής Τυνησίας για το οποίο μπορούν να εκδοθούν πιστοποιητικά εισαγωγής- ότι η σημερινή κατάσταση της κοινοτικής αγοράς ελαιολάδου επιτρέπει να επισπευσθεί  η ημερομηνία ενάρξεως των εισαγωγών και να τροποποιηθούν οι μηνιαίες ποσότητες χωρίς κίνδυνο διαταραχής της αγοράς- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΚ) αριθ. 548/94 τροποποιείται ως εξής:  1. στο άρθρο 1 η ημερομηνία της "1ης Μαρτίου" αντικαθίσταται από την ημερομηνία της "1ης Ιανουαρίου"- 2. το άρθρο 2 παράγραφος 1 πρώτο εδάφιο αντικαθίσταται από το ακόλουθο κείμενο:  "1. Η έκδοση των πιστοποιητικών επιτρέπεται, σύμφωνα με τους όρους που προβλέπονται στο άρθρο 2 του κανονισμού (ΕΚ) αριθ. 287/94, για μέγιστη ποσότητα 7 000 τόνων μηνιαίως για τον Ιανουάριο και το Φεβρουάριο και 10 000 τόνων μηνιαίως από Μάρτιο έως  Οκτώβριο. Εάν η επιτρεπόμενη για ένα μήνα ποσότητα δεν εισαχθεί ολόκληρη κατά τον εν λόγω μήνα, το υπόλοιπο προστίθεται στην ποσότητα του επομένου μηνός χωρίς όμως να είναι δυνατόν να μεταφερθεί περαιτέρω."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 39 της 10. 2. 1994, σ. 1.  (2) ΕΕ αριθ. L 69 της 12. 3. 1994, σ. 3.